CELEX: 62021CN0581
Language: sl
Date: 2021-09-21 00:00:00
Title: Zadeva C-581/21 P: Pritožba, ki sta jo Ryanair DAC, Laudamotion GmbH vložili 21. septembra 2021 zoper sklep Splošnega sodišča (tretji senat) z dne 12. julija 2021 v zadevi T-866/19, Ryanair in Laudamotion/Komisija

15.11.2021   
            
            
               SL
            
            
               Uradni list Evropske unije
            
            
               C 462/31
            
         
      Pritožba, ki sta jo Ryanair DAC, Laudamotion GmbH vložili 21. septembra 2021 zoper sklep Splošnega sodišča (tretji senat) z dne 12. julija 2021 v zadevi T-866/19, Ryanair in Laudamotion/Komisija
      (Zadeva C-581/21 P)
      (2021/C 462/36)
      Jezik postopka: angleščina
      
         Stranke
      
      
         Pritožnici: Ryanair DAC, Laudamotion GmbH (zastopniki: E. Vahida, avocat, S. Rating, abogado, in I.-G. Metaxas-Maranghidis, dikigoros)
      
         Druga stranka v postopku: Evropska komisija
      
         Predlogi
      
      Pritožnici Sodišču predlagata, naj:
      
                  —
               
               
                  izpodbijani sklep razveljavi;
               
            
                  —
               
               
                  zadevo vrne v razsojanje Splošnemu sodišču;
               
            
                  —
               
               
                  pridrži odločitev o stroških v tem postopku na prvi stopnji in v okviru pritožbe.
               
            
         Pritožbena razloga in bistvene trditve
      
      Pritožnici navajata dva pritožbena razloga.
      Splošno sodišče Evropske unije je, prvič, z ugotovitvijo, da je prednost iz Uredbe o slotih (1) upoštevna za določitev, ali pravila o porazdelitvi prometa (2) vsebujejo izvedbene ukrepe, in drugič, z neupoštevanjem normalnega poteka dogodkov pri ugotovitvi umetnosti zahteve pritožnic za izvedbeni ukrep koordinatorja, kršilo pravo Unije in izkrivilo dejstva.
      Pritožnici poleg tega trdita, da Splošno sodišče v izpodbijanem sklepu svojih ugotovitev ni obrazložilo.
      
         (1)  Uredba Sveta (EGS) št. 95/93 z dne 18. januarja 1993 o skupnih pravilih dodeljevanja slotov na letališčih Skupnosti (UL, posebna izdaja v slovenščini, poglavje 7, zvezek 2, str. 3).
      
         (2)  Izvedbeni sklep Komisije (EU) 2019/1585 z dne 24. septembra 2019 o določitvi pravil o porazdelitvi prometa za letališči Amsterdam Schiphol in Amsterdam Lelystad v skladu s členom 19 Uredbe (ES) št. 1008/2008 Evropskega parlamenta in Sveta (notificirano pod dokumentarno številko C(2019) 6816) (UL 2019, L 246, str. 24).